b'\n_START_ARTICLE_\n\xc3\x9clelinnastumine\n_START_PARAGRAPH_\n\xc3\x9clelinnastumine on arengumaade linnade \xc3\xbclikiire kasv. Erinevalt linnastumisest ei suuda kohalikud v\xc3\xb5imud tagada linna j\xc3\xa4rjest suurenevale elanikkonnale t\xc3\xb6\xc3\xb6- ega elukohti._NEWLINE_Linnade elanikkonna \xc3\xbclikiire kasvu p\xc3\xb5hjuseks on see, et linnadesse kolib t\xc3\xb6\xc3\xb6d ja paremaid elutingimusi otsides rohkem maarahvastikku, kui linnad suudavad rakendada. K\xc3\xb5rge s\xc3\xbcndimuse t\xc3\xb5ttu on ka nendes piirkondades loomulik iive v\xc3\xa4ga suur. T\xc3\xb6\xc3\xb6- ja elukohtade nappuse t\xc3\xb5ttu tekivad linnade \xc3\xa4\xc3\xa4rtesse agulid ja slummid, kuhu koguneb marginaalne rahvastik._NEWLINE_\xc3\x9clelinnastumisega kaasnevad j\xc3\xa4rgmised probleemid: slummides on puudulik veev\xc3\xa4rk, kanalisatsioon ja elektrivarustus ning seet\xc3\xb5ttu levivad haigused. Suure t\xc3\xb6\xc3\xb6puuduse t\xc3\xb5ttu esineb seal kuritegevus, alkoholism, narkomaania, v\xc3\xa4givald jne. Toimub elanikkonna kihistumine; kooli- ja lasteaiakohti ei j\xc3\xa4tku.'